11. Apay a Nakaro ti Panagrigrigat?
1 SAAN A NI JEHOVA TI PAGGAPGAPUAN TI PANAGRIGRIGAT
“Adayo koma iti pudno a Dios nga agtignay a sidadangkes, ken iti Mannakabalin-amin nga agtignay a di nainkalintegan!”—Job 34:10
Apay a nagkaro ti panagrigrigat wenno panagsagaba?
Ni Satanas a Diablo ti agturturay ditoy lubong.
Tattao ti makagapu iti panagrigrigat ti dadduma.
No dadduma, agpasar iti rigat dagiti tattao gapu ta nairana nga addada iti di umiso a lugar iti di umiso a tiempo.
Ay-ayaten unay ni Jehova dagiti tattao. Dina kayat a makita nga agrigrigatda.
2 KINUESTIONARAN NI SATANAS TI KALINTEGAN NI JEHOVA A MANGITURAY
“Ammo ti Dios . . . a maluktan dagiti matayo ket sigurado nga agbalinkayo a kas iti Dios, a makaammo iti naimbag ken dakes.”—Genesis 3:5
Apay a saan a binay-an lattan ni Jehova ti panangkuestionar ni Satanas kenkuana?
Inakusaran ni Satanas ti Dios kas dakes nga agturay. Kayat ni Satanas a patien dagiti tattao a kalinteganda ti agdesision para iti bagida no ania ti naimbag wenno dakes.
Kinuestionaran ni Satanas ni Jehova iti sango ti minilion nga anghel.
3 NAPANEKNEKAN A KAMALI TI AKUSASION NI SATANAS
“Saan a kukua ti tao a magmagna uray ti panangiturong iti addangna.”—Jeremias 10:23
Apay a nakabaybayagen ti panagrigrigat dagiti tattao?
Adun ti napadasan dagiti tattao a klase ti gobierno, ngem saanda nga agballigi a mangituray iti daga no awan ti tulong ti Dios.
Naanus ni Jehova ken ik-ikkannatayo iti panawen a mangam-ammo kenkuana ken mangpili kenkuana kas Agturay kadatayo.
Usarento ni Jehova ni Jesus a mangikkat iti amin a dakes nga epekto dagiti inaramid ni Satanas.
4 USAREM TI WAYAWAYAM NGA AGPILI NGA AGSERBI KEN JEHOVA
“Agmasiribka, anakko, . . . tapno makaipaayak iti sungbat iti daydiay mangrurrurod kaniak.”—Proverbio 27:11
Apay a dinatay piliten ni Jehova nga agserbi kenkuana?
Nakadepende ti ar-aramiden dagiti animal iti naisigud wenno nakaprograma kadakuada, ngem inikkannatayo ni Jehova iti wayawaya nga agpili. Datayo ti agdesision no agserbitayo kenkuana wenno saan.
Kayat ni Jehova nga agserbitayo kenkuana gapu ta ay-ayatentayo isuna.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn